Bus naar Doomsday vanuit Helmond - Partybussen.nl
vanaf NS het Hout te Helmond op 25 januari 2020
12:54* NS het Hout NWDK Lede inligting
AUSHALTEN : Die Stoet is begin om bulle te teel vir ons kudde van 450 Drakensberger koeie. Die stoetdiere is van Dawie Bezuidenhout van Schweizer-Reneke aangekoop. Die naam Aushalten beteken Uithou, soos ons diere in alle omstandighede doen.
BLACK FOX : In 1973 is 9 diere gekoop uit 'n geslote kudde van Kerneels Uys. In hierdie nuwe kudde is daar oor 'n tydperk van 34 jaar slegs 6 bulle en 19 koeie aangekoop om die genetiese poel te verbreed. Die Black Fox stoet is registreer in 2004 en bestaan tans uit 110 produserende diere. Bulle wat huidiglik geteel word is gehard en word op 12 maande gekeur na voltooiing van fase D toets. Keuring vind weer plaas op 24 maande en die selektiewe suksesvolle keuses word aan die mark beskikbaar gestel. My misie is om vrugbare diere te teel wat goed aangepas is in die Noordwes provinsie. Hierdie diere sal in enige kudde in die land inpas, aanpas en presteer.
BONHEIM : Die kudde ontstaan in 1975 uit diere van Buffalo Valley, (Roos, Carolina) en van Kootjie Badenhorst (Hartebeesfontein) en 'n paar Uys-tipe koeie wat op die plaas was. In die daaropvolgende jare word diere ingekoop van Dawie de Villiers, (Warden), Hennie Ahlers, (Drakensoetoe-stoet) en op die Rouvus veiling in 1999. Bulle met 'n invloed op die kudde was: Churchill (Baffalo Valley), Dokter (Badenhorst), Sardoville Mooidag (de Villiers), Ncaga (VT en Böhmer), De Hoek Springbok (Flip Botha), Waldberg Kenridge (Beneke), Matoppie Adamstor (B Vorster), Grasmunt Chaka 3 en Grasmunt Kok (Carel Nel) en van eie geteelde bulle. Vanaf 1997 word uitstaande bulkalwers aan 'n ekstensiewe LNR Fase D veldtoets onderwerp. Uitgesoekte Bonheim bulkalwers presteer uitstekend in LNR Fase C groeitoets. Drie jaar oue bulle word van die veld af verkoop. Ons leuse :Voeg net veld en water by en die Bonheim bul is 'n aanwins vanaf dag een.
FOURBOU : Is 'n jong dinamiese stoetery wat bereid is om te leer. Die kwaliteit word gereguleer deur die feit dat sy oorsprong lê in die kombinering van BV en Rouvus bloedlyne, met BV July as Stoetvaar. Mediumraam vroulike diere met goeie loopvermoê, vrugbaarheid en baie melk word gebruik. Die strewe na ekonomiese doeltreffendheid met die Standaard van Voortreflikheid van die Drakensbergerras as riglyn, dien as raamwerk vir kudde verbetering.
MEELSNOET : het in 2001 as kommersiële kudde ontstaan. In 2006 is met stoetteling begin. Diere is aangekoop vanaf Gawie Roux (Rouvus) en Piet Botha (Frelon). Bulle wat tans in kudde gebruik word, is Brakenjan Voorspoed 4 ('n Calvyn 2 seun) en Meelsnoet 0001 ('n Swartkor 8716 seun).